《月岩》
宋代·葛立方

头转狻猊身卧虎，斓斑苔藓苍颜古。
凿空融结宝月形，只露半规余未吐。
正观傍睨苦有恨，拟借天工修月斧。
桂树窅窊堕子香，未见姮娥来倚树。
姮娥只今居广寒，虹桥幻成愁阿瞒。
何如岩窦守孤洁，却视玉兔飞云端。
云端之月有圆缺，常有争如石中月。
寒光万丈照幽岩，石上云端两奇绝。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。